Приложение № 1

Техническа Спецификация

за възлагане на обществена поръчка публично състезание по чл. 18, ал. 1, т. 12 от Закона за обществените поръчки (ЗОП) с предмет: “Избор на изпълнител за предоставяне на конферентни зали и изложбени площи, хотелско настаняване и ресторантско обслужване за провеждане на 11-та международна конференция ЛАБАТ‘2020“

# **I. Общо описание на предмета на поръчката**

Институтът по електрохимия и енергийни системи „Акад. Евгени Будевски“ при Българска академия на науките (ИЕЕС-БАН) е организатор на традиционна, 11-та международна научна конференция ЛАБАТ‘2020, с предмет обмен между учени и специалисти от цял свят на постиженията и последните новости в изследователската дейност, технологии за производство на оловни батерии, предизвикателствата пред приложението на този тип батерии. В конференцията ще участват представители от България, страните от Европейския съюз и от държави от всички континенти.

11-та международна научна конференция ЛАБАТ‘2020 трябва да се проведе в курортен комплекс Златни пясъци, гр. Варна, Р България, в периода 09-12.06.2020 г.

Датите и мястото са обявени на 16.06.2017 г. по време на последната научна сесия на 10-та международна конференция ЛАБАТ‘2017.

# **II. Основна цел на предмета на поръчката**

Основната цел на предмета на поръчката е да бъде избран изпълнител висококатегориен хотел минимум 5\* в к.к. Златни пясъци, който да обезпечи зали и площи за провеждане на конференцията, хотелско настаняване и ресторантско обслужване на участниците в конференцията, по описани в настоящото задание критерии.

**III. Параметри на събитието:**

Официални дни на провеждане на конференция ЛАБАТ‘2020: 09.06.2020 г. - 12.06.2020 г.

Предварително мероприятия на: 08.06.2020 г.

Изложба: 08 - 10.06.2020 г.

**III.1.** За периода на събитието - конференция ЛАБАТ‘2020 7 – 13 Юни 2020 г. участникът в обществената поръчка трябва да осигури хотел минимум 5\* (пет звезди) в курортен комплекс Златни пясъци, гр. Варна, Р България.

В посочения хотел трябва да бъдат осигурени зали и площи за провеждане на конференцията, основната част от хотелското настаняване и ресторантско обслужване на участниците в конференцията.

|  |  |
| --- | --- |
| Период за настаняване: | 7 – 13 Юни 2020 г. (07 юни пристигане и настаняване, 13 юни отпътуване и освобождаване на стаите по заявка на участниците в конференцията) |
| База настаняване: | BB (bed and breakfast) - нощувка със закуска |
| Настаняване в помещения в хотели минимум 5\*, 4\* и 3\* за общо 255 участници в конференцията.  Указание на Възложителя: под хотел 5\*, 4\* и 3\* навсякъде в настоящата документация се има предвид хотел 5 (пет) звезди, хотел 4 (четири) звезди и хотел 3 (три) звезди. | * Участникът трябва да осигури настаняване в хотели минимум 5\*, 4\* и 3\* за общо 255 (двеста петдесет и пет) човека – участници в конференцията. Заплащането за всички тези стаи (нощувка със закуска) ще бъде извършвано от всеки участник в конференцията директно на съответния хотел и/или на Изпълнителя по обществ. поръчка. Участниците в конференцията ще заплащат с кредитни карти, в брой или по банков път на съответния хотел и/или на Изпълнителя по обществ. поръчка реално консумираните хотелски нощувки, като от общия прогнозен брой 255 човека е възможно някои да ползват по-малко от 3 нощувки, а други повече от 3 нощувки. * Общият брой участници в конференцията се предвижда да бъдат 280 човека, включвайки българи и чужденци. От общия брой 280 участници, 25 са участници българи от организационния комитет. * Общият брой участници в конференцията заедно с организационния комитет от 25 човека може да бъде и повече от 280 човека, но не се очаква да бъде повече от 320 (триста и двадесет) човека. Участникът в обществената поръчка трябва да осигури възможност за настаняване на допълнителен брой хора (до 40 човека) в посочените по-горе хотели минимум 5\*, 4\* и/или 3\*. Заплащането на настаняването на допълнителния брой участници в конференцията (извън организационния комитет) ще бъде извършвано от всеки участник в конференцията директно на съответния хотел и/или на Изпълнителя по обществ. поръчка. * Във всеки от предложените по-горе хотели, участникът трябва да осигури възможност за настаняване на някои от участниците преди 09 юни 2020г., както и след 11 юни 2020 г. Посоченото изискване се отнася общо за около 50 човека.   **1.** В посочения в т. III.1 хотел минимум 5\* участникът трябва да осигури за периода 09.06.2020 г. – 12.06.2020 г. общо минимум 120 единични и/или двойни стаи с морска или паркова гледка (за три нощувки: 09-11.06.2020г.) (без настаняване на Организационния комитет).  **2.** Допълнително настаняване (извън посочените Единични и/или Двойни стаи в хотела минимум 5\* по т. III.1) трябва да бъде осигурено в близки хотели в к.к. Златни пясъци, както следва:  **2.1.** В периода 09.06.2020 г. – 12.06.2020 г. (за три нощувки 09-11.06.2020г.) трябва да бъде осигурено настаняване в хотел минимум 4\*, като участникът в обществ. поръчка трябва да осигури в **хотел минимум 4\*** общо минимум 80 единични и/или двойни стаи (без настаняване на Организационния комитет).  **2.2.** В периода 09.06.2020 г. – 12.06.2020 г. (за три нощувки 09-11.06.2020г.) трябва да бъде осигурено настаняване в хотел минимум 3\*, като участникът в обществ. поръчка трябва да осигури в **хотел минимум 3\*** общо до 20 единични и/или двойни стаи (без настаняване на Организационния комитет). |
| Удължено настаняване | Участникът в обществ. поръчка трябва да осигури възможност за удължено настаняване в хотелите по точки 1 и 2 по-горе в дните преди и след конференцията – т.е. в дните преди 09 юни 2020 г. и след 11 юни 2020г. за около 50 човека. |
| Настаняване на Организационния комитет: 25 човека в хотел минимум 4\*. | **2.3.** В периода 07.06. – 14.06.2020 г. участникът в обществ. поръчка трябва да осигури 25 единични стаи в хотел **минимум 4\*** за настаняване на Организационния комитет: за 7 нощувки: 07-13.06.2020 г. Организационният комитет на конференцията се състои от около 25 човека българи, представители на Възложителя ИЕЕС-БАН. |
| Удължено настаняване | Участникът в обществ. поръчка трябва да осигури възможност за удължено настаняване в хотела по т. 2.3 в дните преди 07 юни 2020г. и след 13 юни 2020 г. за около 5 (пет) човека от организационния комитет, а също и възможност за настаняване на допълнителен брой хора (до 5 човека) от орг. комитет в периода 07.06. – 13.06.2020 г. |
| Общ брой участници: | 280 участника, включвайки българи и чужденци. От общия брой 280 участници, 25 са участници българи от организационния комитет. |
| Участникът в обществ. поръчка трябва да осигури Ресторантско обслужване по време на конференцията, както следва: | | |
| 3.1. Ресторантско обслужване | Общо 1 (един) обяд за до 50 човека (в деня на предварителното събитие 08 юни 2020 г.) трябва да бъде осигурен в хотела минимум 5\* посочен по-горе в т. III.1.  Обядът трябва да включва салати, супи, месни, безмесни ястия, вода, безалкохолни напитки или бира. |
| 3.2. Ресторантско обслужване | Общо 4 (четири) обяда, всеки за до 280 човека трябва да бъдат осигурени в хотела минимум 5\* посочен по-горе в т. III.1 за дните 09 юни - 12 юни 2020 г.  Обядите трябва да включват салати, супи, месни, безмесни ястия, вода, безалкохолни напитки или бира.  Брой участници: по заявка за всеки ден от организаторите. |
| 3.3. Ресторантско обслужване | Общо 8 (осем) кафе паузи трябва да бъдат осигурени в хотела минимум 5\* посочен по-горе в т. III.1, всяка за до 280 човека.  Брой участници: по заявка за всеки ден от организаторите. |
| 3.4. Ресторантско обслужване | Вечерен коктейл „Добре дошли”, с храна и напитки, на 08.06.2020 год. от 19:30 часа за около 250 човека трябва да бъде осигурен в хотела минимум 5\* посочен по-горе в т. III.1. |
| 3.5. Ресторантско обслужване | Трябва да бъде осигурена Гала вечеря на 10.06.2020 г. тип сет меню (4-степени) с включени 2 броя безалкохолни напитки и 2 броя алкохолни напитки – общо до 280 менюта.  Гала вечерята може да бъде извън хотела минимум 5\* посочен по-горе в т. III.1.  Брой участници: по заявка от организаторите. |
| Указания на Възложителя:   * Всички обяди, коктейла и кафе-паузите трябва да бъдат в хотела минимум 5\* посочен по-горе в т. III.1, предложен от участника в обществената поръчка. Гала-вечерята може да бъде извън хотела по т. III.1. * По отношение на всички обяди, куверти за гала вечер и кафе-паузи ще се заплаща само заявените предварително от Възложителя брой обяди, вечери и кафе-паузи. Всеки предходен ден представител на организационния комитет ще съобщава на Изпълнителя за колко броя участници трябва да бъдат осигурени обяд и кафе-паузи за следващия ден. Най-малко един ден предварително ще бъде уточнен брой куверти за Гала вечерята. | | |
| Участникът в обществ. поръчка трябва да осигури конферентни услуги по време на конференцията, в хотела минимум 5\*, посочен в т. III.1, както следва: | | |
| Конферентна част: | 1 голяма зала за основни сесии за до 320 човека разположение на редовете на театър – за 4 дни (09.06. - 12.06.2020г.), разполагаща с екрани и техническо обзавеждане и обслужване за представяне на доклади трябва да бъде осигурена в хотела минимум 5\*, посочен в т. III.1. Залата трябва да бъде оборудвана с голям екран, мултимедия, стационарни микрофони, подвижни микрофони, техническа поддръжка, електронен монитор пред залата, електронен монитор с часовник в залата и висококачествена Интернет връзка /Wi- Fi/;  1 малка зала за под-сесия за 1 ден на конференцията (в периода 09-12.06.2020 г.) за 80 човека трябва да бъде осигурена в хотела минимум 5\*, посочен в т. III.1. Залата трябва да бъде оборудвана с екран, мултимедия, техническа поддръжка, електронен монитор пред залата и високо-качествена Интернет връзка /Wi- Fi/;  1 малка зала за предварително мероприятие за 1 ден (08.06.2020 г.) за 80 човека трябва да бъде осигурена в хотела минимум 5\*, посочен в т. III.1. Залата трябва да бъде оборудвана с екран, мултимедия, техническа поддръжка, електронен монитор пред залата и високо-качествена Интернет връзка /Wi- Fi/;  За 3 дни на конференцията 08.06. - 10.06.2020 г. в хотела минимум 5\*, посочен по-горе в т. III.1, трябва да бъде осигурено място за изложение с щандово пространство и постери, за около 40 на брой фирми, с площ от 6 кв.м. за всеки щанд. Обща площ минимум 1000 кв.м. Оборудването на щандовете трябва да бъде с бюро, 2 стола, ел. захранване, осветление. Мястото за изложение, наречено "Изложбено пространство" трябва да бъде пред голямата зала в хотела, посочен в т. III.1 и в непосредствена близост до нея и трябва да дава възможност за разполагане и на около 40 табла с размери 90 см х 100 см за постер сесии.  В хотела, посочен в т. III.1 за периода 07 - 13.06.2020 г. трябва да бъде осигурен офис или зала за организаторите от страна на Възложителя ИЕЕС-БАН и други – за 20-30 човека. |

Обща Прогнозна Стойност на поръчката: 176 200 лева без ДДС. Посочената обща прогнозна стойност не може да се надвишава от участниците в обществ. поръчка с повече от 5%.

Максималните цени за отделните дейности, които не трябва да бъдат надвишавани от участника в обществ. поръчка са посочени в образеца на Ценова оферта – Приложение № 8 от документацията за участие.

Възложителят ще заплаща авансово част или 100% от цените за настаняване на организационния комитет, за коктейла по т. 3.4 и за конферентните услуги, съгласно указаното в проекта на договор – Приложение № 9.

Отделно, в случай, че Изпълнителят е попълнил точка Опции от своята Ценова оферта, Възложителят има право да закупи някои от опциите и/или да замени някоя от задължително изискваните услуги с опция от Ценовата оферта на Изпълнителя. Използването на опциите не може да води до промяна в предмета на обществената поръчка. Прогнозната стойност на използваните от Възложителя опции е 5 000 лева без ДДС, като тази стойност може да бъде увеличена с максимум 5% (пет процента).